BWG ลั่นปีนี้พลิกโชว์กำไร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

นายสุวัฒน์ เหลืองวิริยะ กรรมการผู้จัดการ บริษัท เบตเตอร์ เวิลด์ กรีน (BWG) ผู้ประกอบธุรกิจให้บริการกำจัดกากอุตสาห กรรมอย่างครบวงจร เปิดเผยว่า หลังเศรษฐกิจเริ่มฟื้นตัวดีขึ้นและการเมืองเริ่มนิ่ง ส่งผลให้ภาพรวมของอุตสาหกรรมต่างๆ เริ่มปรับตัวดีขึ้น โดยเฉพาะอุตสาหกรรมอิเล็กทรอนิกส์ ทำให้กากอุตสาหกรรมมีปริมาณเพิ่มขึ้น ส่งผลบวกต่อบริษัท ในปีนี้บริษัทจึงตั้งเป้าหมายรายได้ขยายตัวเกิน 15% จากปีก่อนที่ทำได้ 592.05 ล้านบาท 
นอกจากนี้ คาดว่าจะสามารถพลิกผลประกอบการจากขาดทุนสุทธิ 43 ล้านบาท มาเป็นกำไรอย่างแน่นอน หลังจากผลประกอบการสะสม 3 ไตรมาสพลิกมาเป็นกำไรแล้วกว่า 22 ล้านบาท ในขณะที่แนวโน้มธุรกิจยังเติบโตต่อเนื่อง
นอกจากนั้น บริษัท อัคคีปราการ ซึ่งเป็นบริษัทย่อยประกอบกิจการให้บริการเผาทำลายขยะ สิ่งปฏิกูลและวัสดุที่ไม่ใช้แล้วทุกชนิด เริ่มมีผลประกอบการเป็นกำไรตั้งแต่ไตรมาส 4 ปี2552 ต่อเนื่องมาจนถึงไตรมาส 3 ปี 2553